**ZÁPISNICA**

**zo zasadnutia Obecného zastupiteľstva Obce Betlanovce,**

**konaného dňa 30.06.2015**

**v kancelárií obecného úradu v Betlanovciach**

Prítomní podľa prezenčnej listiny

**Program:**

1. Schválenie programu
2. Určenie zapisovateľa a overovateľov
3. Voľba návrhovej komisie
4. Kontrola plnenia uznesení
5. Záverečný účet za rok 2014
6. Stanovisko hlavnej kontrolórky k záverečnému účtu
7. Úpravy rozpočtu
8. Rôzne

Zasadnutie obecného zastupiteľstva otvorila a viedla Beáta Kopčáková, starostka obce. V úvode privítala prítomných poslancov a skonštatovala, že počet prítomných poslancov je 5 a obecné zastupiteľstvo je uznášania schopné.

**K bodu 1. Schválenie programu**

Návrh programu zasadnutia obecného zastupiteľstva bol poslancom doručený spolu s pozvánkou na zasadnutie obecného zastupiteľstva. Starostka obce podala návrh na doplnenie programu o návrh plánu kontrolnej činnosti hlavnej kontrolórky obce Betlanovce na II. polrok 2015.

Obecné zastupiteľstvo schválilo program rokovania s navrhnutými zmenami a doplnkami.

Hlasovanie: za: 5 proti: 0 zdržalo sa: 0

**K bodu 2. Určenie zapisovateľa a overovateľov**

Za zapisovateľa bola určená Mgr. Zuzana Stančáková a za overovateľov určení p. Barilla a p. Hodák

**K bodu 3. Voľba návrhovej komisie**

Do návrhovej komisie boli zvolení Mgr. Zuzana Stančáková, p. Jarošová a p. Fifík.

Hlasovanie: za: 5 proti: 0 zdržalo sa: 0

**K bodu 4. Kontrola plnenia uznesení**

Kontrolou predchádzajúcich uznesení poslanci konštatovali, že uznesenia sú splnené.

**K bodu 5 a 6. Záverečný účet za rok 2014 a Stanovisko hlavnej kontrolórky k záverečnému účtu**

Záverečný účet za rok 2014 a Stanovisko hlavnej kontrolórky k záverečnému účtu bol poslancom predložený spolu s pozvánkou na zasadnutie obecného zastupiteľstva. Hlavná kontrolórka obce Betlanovce, Danuša Beláková, podala vysvetlenia k jednotlivým častiam záverečného účtu. V stanovisku hlavná kontrolórka konštatuje, že pri hospodárení obce Betlanovce boli splnené všetky zákonom stanovené podmienky a doporučuje schválenie záverečného účtu bez výhrad.

Obecné zastupiteľstvo schvaľuje záverečný účet za rok 2014 a berie na vedomieZáznam o výsledku kontroly hlavnej kontrolórky.

Hlasovanie: za: 5 proti: 0 zdržalo sa: 0

Poslanci schvalili prevedenie prebytku finančných prostriedkov do rezervného fondu obce.

Hlasovanie: za: 5 proti: 0 zdržalo sa: 0

**K bodu 7. Úpravy rozpočtu**

Prítomní poslanci schválili čerpanie z rezervného fondu obce na realizáciu projektovej dokumentácie k rozšíreniu siete NN v rómskej osade.

Hlasovanie: za: 4 proti: 0 zdržalo sa: 1

Zároveň bolo obecným zastupiteľstvom schválené rozpočtové opatrenie č. 2/2015 – povolené prekročenie a viazanie finančných operácií a povolené prekročenie a viazanie výdavkov

a rozpočtové opatrenie č. 3/2015 – povolené prekročenie a viazanie príjmov a povolené prekročenie a viazanie výdavkov v sume 712,- €

Hlasovanie: za: 5 proti: 0 zdržalo sa: 0

**K bodu 8. Návrh plánu kontrolnej činnosti hlavnej kontrolórky Obce Betlanovce na II. polrok 2015**

Obecné zastupiteľstvo schválilo návrh plánu kontrolnej činnosti na II. polrok 2015 a zároveň poveruje hlavnú kontrolórku, Danušu Belákovú kontrolnou činnosťou.

Hlasovanie: za: 5 proti: 0 zdržalo sa: 0

**K bodu 9. Rôzne**

Starostka obce informuje o doručení žiadosti dobrovoľného hasičského zboru Betlanovce o poskytnutie dotácie z rozpočtu obce vo výške 1000 EUR. Obecné zastupiteľstvo žiada dobrovoľný hasičský zbor doplnenie žiadosti a žiadosť bude prejednaná na najbližšom zasadnutí obecného zastupiteľstva.

Na záver starostka poďakovala poslancom za účasť a zasadnutie ukončila.

V Betlanovciach, dňa 30.06.2015

Beáta Kopčáková

starostka obce

Zapísala: Mgr. Zuzana Stančáková

Overovatelia zápisnice: p. Barilla

 p. Hodák